Filemografi Shriya Saran itu apa sih? Jelaskan dalam bahasa melayu ya

Shriya Saran ialah seorang peragawati dan pelakon wanita India yang berlakon terutama dalam filem-filem berbahasa Hindi, Tamil dan Telugu. Beliau memulakan kerjaya lakonan menerusi filem Telugu Ishtam (2001) dan meraih kejayaan komersial pertamanya menerusi filem Santosham (2002). Pada tahun berikutnya, beliau membuat penampilan filem Hindi pertamanya sebagai pelakon pembantu dalam Tujhe Meri Kasam, bersama Ritesh Deshmukh dan Genelia D'Souza. Filem ini diikuti oleh filem drama jenayah yang meraih kejayaan komersial Tagore (2003), dimana beliau digandingkan bersama Chiranjeevi. pada tahun yang sama, beliau menjayakan watak pembantu dalam filem dwibahasa Tamil-Telugu Enakku 20 Unakku 18, yang menandakan penampilan sulungnya dalam di pawagam Tamil. Pada tahun 2005, beliau muncul dalam sepuluh filem termasuk Mazhai, Chhatrapati karya S. S. Rajamouli, dan Mogudu Pellam O Dongodu, di mana beliau menjadi salah satu dari hanya tiga watak dari filem ini. Satu-satunya filem lakonan Saran pada 2006 ialah filem Tamil Thiruvilayadal Arambam.

Pada tahun 2007, Saran digandingkan. bersama Rajinikanth dalam Sivaji arahan S. Shankar. Filem ini merupakan filem termahal di pawagam Hindi dan menjadi filem Tamil dengan keuntungan tertinggi pada waktu itu. Pada tahun yang sama, beliau kembali ke pawagam Hindi dengan Awarapan arahan Mohit Suri, di mana beliau memegang watak seorang wanita Muslim. Beliau setrusnya membuat penampilan pawagam Amerika Syarikat pertamanya menerusi The Other End of the Line (2008) arahan James Dodson, di mana beliau memegang watak seorang wanita India yang bekerja di pusat panggilan. Filem-filem berikutnya termasuk filem Tamil Kanthaswamy (2009), Kutty (2010), dan Pokkiri Raja (2010), yang menandakan penampilan pertamanya dalam pawagam Malayalam. Pada tahun 2012, beliau membintangi Midnight's Children arahan Deepa Mehta, sebuah adaptasi Inggeris dari novel dengan tajuk sama karya Salman Rushdie. Dua tahun kemudian, Saran memegang watak puteri raja dalam filem drama fantasi tempoh arahan Roopa Iyer Chandra; filem ini dibikin semula dalam bahasa Kannada dan Tamil. Pada tahun berikutnya, beliau melakonkan dua watak dalam filem Telugu Manam, yang melayakkan beliau menerima pencalonan Anugerah Filmfare untuk Pelakon Wanita Terbaik – Telugu di Anugerah Filmfare Selatan ke-62. Pada tahun berikutnya, beliau digandingkan bersama Ajay Devgan dalam pembikinan semula Hindi dari filem Malayalam dengan tajuk sama, Drishyam, yang meraih kejayaan pecah panggung.